《和张阳峰山行诗五首 其一 五佛寺》
明代·孙承恩

雅爱名山胜，春游惜未曾。幽怀渺何已，倦足尚堪登。

欲问无生偈，还寻出世僧。风尘出汩没，秪益病颜增。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。